9. การจัดการ

9.1 โครงสร้างการจัดการ

โครงสร้างการจัดการของบริษัทฯ ประกอบด้วย คณะกรรมการบริษัท คณะกรรมการตรวจสอบ
และคณะผู้บริหาร

(1) คณะกรรมการบริษัท ประกอบด้วย

  1. นายประจิตร ยศสุนทร * ประธานกรรมการ

  2. นายกุมาร มังกาลัม เบอร์ล่า * กรรมการ

  3. นางราชาสรี เบอร์ล่า กรรมการ

  4. นางนีรจา เบอร์ล่า กรรมการ

  5. นายไซยัม ซุนเดอร์ มาฮันซาเรีย กรรมการอิสระและประธานกรรมการตรวจสอบ

  6. นายวินัย สัจเดว กรรมการอิสระและกรรมการตรวจสอบ

  7. นายอโมลัด ทักราล กรรมการ

  8. นางรัชนี คาจิจิ กรรมการ

  9. นายรามาคานท์ ราทิ กรรมการอิสระและกรรมการตรวจสอบ

  10. นายไชเลนดรา กุมาร เจน กรรมการ

11. นายปูรันมาล บาจาจ กรรมการ

  หมายเหตุ: * ที่ประชุมคณะกรรมการบริษัทเมื่อวันที่ 15 สิงหาคม พ.ศ. 2549
  ได้มีมติแต่งตั้งนายกุมาร มังกาลัม เบอร์ล่า ดำรงตำแหน่งประธานกรรมการ แทน นายประจิตร
  ยศสุนทร ที่ขอลาออกเนื่องจากปัญหาด้านสุขภาพ โดยมีผลตั้งแต่วันที่ 1 ตุลาคม พ.ศ. 2549

นางมยุรี ณ รังศิลป์ เป็นเลขานุการคณะกรรมการบริษัท

บริษัทฯ ได้กำหนดให้กรรมการสองท่านเป็นผู้มีอำนาจลงนามแทนบริษัทฯ ลงลายมือชื่อร่วมกัน
และประทับตราสำคัญของบริษัทฯ

หน้าที่และความรับผิดชอบของคณะกรรมการบริษัท

1.  มีอำนาจและหน้าที่จัดการบริษัทฯ ให้เป็นไปตามวัตถุประสงค์ ข้อบังคับ
    และมติของที่ประชุมผู้ถือหุ้น

2.  มีหน้าที่กำหนดนโยบายและทิศทางการดำเนินงานของบริษัทฯ
    และกำกับควบคุมดูแลฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและบรรลุผล

3.  มีหน้าที่แต่งตั้งกรรมการตรวจสอบ

4.  มีหน้าที่จัดให้มีการประชุมคณะกรรมการและการประชุมผู้ถือหุ้นตามกำหนดการและตามความจำเป็น

(2) คณะกรรมการตรวจสอบ ประกอบด้วย

  1. นายไซยัม ซุนเดอร์ มาฮันซาเรีย ประธานกรรมการตรวจสอบ

  2. นายวินัย สัจเดว กรรมการตรวจสอบ

  3. นายรามาคานท์ ราทิ กรรมการตรวจสอบ

  เมื่อวันที่ 30 มกราคม พ.ศ. 2549 คณะกรรมการบริษัทได้แต่งตั้งกรรมการอิสระ 3 ท่าน
  เป็นคณะกรรมการตรวจสอบ โดยมีวาระการดำรงตำแหน่งคราวละ 3 ปี

อำนาจหน้าที่ของคณะกรรมการตรวจสอบ

1.  ดูแลกระบวนการจัดทำและการเปิดเผยข้อมูลในรายงานทางการเงินของบริษัทฯ
    ให้มีความถูกต้องครบถ้วนและเชื่อถือได้

2.  ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัทฯ

4.  ดูแลให้บริษัทฯ ปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  พิจารณาภารกิจอื่นใดตามที่คณะกรรมการบริษัทมอบหมาย

7.  จัดทำรายงานของคณะกรรมการตรวจสอบ ลงนามโดยประธานคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ

8.  รายงานการดำเนินงานของคณะกรรมการตรวจสอบให้คณะกรรมการบริษัททราบทุกไตรมาส
    และอย่างน้อยปีละ 4 ครั้ง

(3) คณะผู้บริหาร

มีอำนาจหน้าที่ปฏิบัติงานให้สอดคล้องกับเป้าหมายของบริษัทฯ
รับผิดชอบให้การดำเนินงานเป็นไปตามกฎหมาย เงื่อนไข กฎระเบียบ และข้อบังคับของบริษัทฯ
รับผิดชอบต่อคณะกรรมการบริษัท คณะผู้บริหาร ประกอบด้วย

1. นายปูรันมาล บาจาจ ประธานบริษัท

2. นายวิเจส กาปูร์ รองประธานอาวุโส

3. นายนาเรนดรา กุมาร เจน รองประธาน ฝ่ายการผลิต

4. นายซานเจย์ มาหาจัน รองประธาน ฝ่ายพาณิชย์

5. นายซานเจย์ กุมาร เวอร์ม่า รองประธาน ฝ่ายการตลาด

6. นายซานจีฟ กุมาร คอลล์ ผู้ช่วยรองประธาน ฝ่ายวิศวกรรม

7. นายราม โกปาล อกาวาล ผู้ช่วยรองประธาน ฝ่ายผลิตและพัฒนา

8. นายมูเคช จันดรา เจน ผู้ช่วยรองประธาน ฝ่ายพาณิชย์

9. นายปราโมทย์ พัฒนมงคล ผู้จัดการทั่วไป ฝ่ายทรัพยากรมนุษย์และฝ่ายบริหาร

คณะกรรมการได้กำหนดนิยามความเป็นอิสระของกรรมการ
ซึ่งสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ตลท.) ดังนี้

1.  ถือหุ้นไม่เกินร้อยละ 0.5 ของทุนชำระแล้วของบริษัทฯ หรือนิติบุคคลที่อาจมีความขัดแย้ง
    (นัยรวมบุคคลที่เกี่ยวข้องตามมาตรา 258 ตามกฎหมายหลักทรัพย์)

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ รวมถึงที่ปรึกษาตรวจสอบบัญชี ที่ปรึกษาด้านอื่นๆ
    หรือเป็นผู้มีอำนาจควบคุมบริษัทฯ หรือเป็นบุคคลที่อาจมีความขัดแย้ง โดยต้องไม่มีผลประโยชน์
    หรือส่วนได้ส่วนเสียในลักษณะดังกล่าว

3.  ไม่มีความสัมพันธ์ทางธุรกิจ เช่น เป็นลูกค้า คู่ค้า เจ้าหนี้/ลูกหนี้การค้า เจ้าหนี้/ลูกหนี้เงินกู้
    รวมทั้งไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัทฯ
    หรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับผู้บริหาร
    ผู้ถือหุ้นรายใหญ่ของบริษัทฯ หรือนิติบุคคลที่อาจมีความขัดแย้ง
    รวมทั้งไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

9.2 การแต่งตั้งกรรมการ

1.  กรรมการของบริษัทได้รับการแต่งตั้งโดยมติที่ประชุมผู้ถือหุ้น

2.  คณะกรรมการบริษัท ประกอบด้วย กรรมการจำนวนไม่น้อยกว่า 5 คน และไม่เกินกว่า 17 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดนั้น มีถิ่นที่อยู่ในราชอาณาจักร

3.  ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์ และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) ข้างต้น
    เลือกตั้งบุคคลที่ได้รับการเสนอชื่อเป็นกรรมการเป็นรายบุคคลไป
    ทั้งนี้ผู้ถือหุ้นจะแบ่งคะแนนเสียงของตนให้แก่ผู้ใดมากน้อยเพียงใดไม่ได้

  (3)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
  เกินจำนวนที่จะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

9.3 ค่าตอบแทน

1.  ค่าตอบแทนรวมที่เป็นตัวเงินของคณะกรรมการบริษัทในปี พ.ศ. 2549 และ พ.ศ. 2548
    ในรูปของเบี้ยประชุมและบำเหน็จกรรมการ เป็นจำนวนเงินทั้งสิ้น 5,667,342 บาท
    รายละเอียดดังนี้

+------------------------------------+----------------+---------------+
| ค่าตอบแทน                           |   ปี พ.ศ. 2549  | ปี พ.ศ. 2548   |
|                                    |   (บาท)        | (บาท)         |
+------------------------------------+----------------+---------------+
| 1. ค่าเบี้ยประชุมคณะกรรมการบริษัท        |   750,000      | 560,000       |
+------------------------------------+----------------+---------------+
|   2. ค่าเบี้ยประชุมคณะกรรมการตรวจสอบ   |   70,000       | 80,000        |
+------------------------------------+----------------+---------------+
|   3. ค่าตอบแทนประธานกรรมการ         |   1,000,000    | 1,000,000     |
+------------------------------------+----------------+---------------+
|   4. บำเหน็จกรรมการและค่าใช่จ่ายอื่น     |   3,847,342    | 4,628,782     |
+------------------------------------+----------------+---------------+
|   ค่าตอบแทนรวม                      |   5,667,342    | 6,268,782     |
+------------------------------------+----------------+---------------+

ค่าตอบแทนกรรมการได้รับอย่างเหมาะสมสำหรับตำแหน่งและความรับผิดชอบ
และได้รับการอนุมัติจากที่ประชุมผู้ถือหุ้น

2. ค่าตอบแทนรวมที่เป็นตัวเงินของผู้บริหารของบริษัทฯ เป็นดังนี้

+-------+---------------+---------------+---------------+-------------+
|       | จำนวนผู้บริหาร   |   ปี พ.ศ. 2549 |   จำนวนผู้บริหาร | ปี พ.ศ. 2548 |
|       |               |               |               |             |
|       | (ราย)         |   (บาท)       |   (ราย)       | (บาท)       |
+-------+---------------+---------------+---------------+-------------+
|   รวม | 11            |   32,680,436  |   14          | 38,046,004  |
+-------+---------------+---------------+---------------+-------------+

รายงานการถือครองหุ้นของกรรมการและผู้บริหาร (ณ วันที่ 30 กันยายน พ.ศ. 2549)

+----------------------------+-------------+-------------+-------------+
| ชื่อ - นามสกุล                | จำนวนหุ้นสามัญ |             |             |
+----------------------------+-------------+-------------+-------------+
|                            | ปี พ.ศ. 2549 | ปี พ.ศ. 2548 | เพิ่ม (ลด)    |
+----------------------------+-------------+-------------+-------------+
| 1. นายประจิตร ยศสุนทร        | 24,000      | 24,000      | -           |
+----------------------------+-------------+-------------+-------------+
| 2. นายกุมาร มังกาลัม เบอร์ล่า   | -           | -           | -           |
+----------------------------+-------------+-------------+-------------+
| 3. นางราชาสรี เบอร์ล่า        | -           | -           | -           |
+----------------------------+-------------+-------------+-------------+
| 4. นางนีรจา เบอร์ล่า          | -           | -           | -           |
+----------------------------+-------------+-------------+-------------+
| 5. นายไซยัม ซุนเดอร์          | 2,050       | 2,050       | -           |
| มาฮันซาเรีย                  |             |             |             |
+----------------------------+-------------+-------------+-------------+
| 6. นายวินัย สัจเดว            | 502,150     | 502,150     | -           |
+----------------------------+-------------+-------------+-------------+
| 7. นายอโมลัด ทักราล          | -           | -           | -           |
+----------------------------+-------------+-------------+-------------+
| 8. นางรัชนี คาจิจิ             | 4,671,690   | 4,671,690   | -           |
+----------------------------+-------------+-------------+-------------+
| 9. นายรามาคานท์ ราทิ         | -           | -           | -           |
+----------------------------+-------------+-------------+-------------+
| 10. นายไชเลนดรา กุมาร เจน   | -           | -           | -           |
+----------------------------+-------------+-------------+-------------+
| 11. นายปูรันมาล บาจาจ        | -           | -           | -           |
+----------------------------+-------------+-------------+-------------+
| 12. นายวิเจส กาปูร์           | -           | -           | -           |
+----------------------------+-------------+-------------+-------------+
| 13. นายนาเรนดรา กุมาร เจน   | -           | -           | -           |
+----------------------------+-------------+-------------+-------------+
| 14. นายซานเจย์ มาหาจัน       | -           | -           | -           |
+----------------------------+-------------+-------------+-------------+
| 15. นายซานเจย์ กุมาร เวอร์ม่า  | -           | -           | -           |
+----------------------------+-------------+-------------+-------------+
| 16. นายซานจีฟ กุมาร คอลล์     | -           | -           | -           |
+----------------------------+-------------+-------------+-------------+
| 17. นายราม โกปาล อกาวาล    | -           | -           | -           |
+----------------------------+-------------+-------------+-------------+
| 18. นายมูเคช จันดรา เจน      | -           | -           | -           |
+----------------------------+-------------+-------------+-------------+
| 19. นายปราโมทย์ พัฒนมงคล     | -           | -           | -           |
+----------------------------+-------------+-------------+-------------+

  หมายเหตุ: - จำนวนหุ้นที่แสดงนี้ได้รวมจำนวนหุ้นที่ถือโดยคู่สมรส
  และบุตรที่ยังไม่บรรลุนิติภาวะด้วย

4.  รายงานการกำกับดูแลกิจการ

1. นโยบายเกี่ยวกับการกำกับดูแลกิจการ

บริษัทฯ ตระหนักถึงความสำคัญและยึดมั่นในหลักธรรมาภิบาล หรือหลักการกำกับดูแลกิจการที่ดี
การสนองต่อความต้องการของลูกค้าและผู้มีส่วนได้เสีย ความโปร่งใส ความรับผิดชอบในหน้าที่
ความรับผิดชอบต่อผลการปฏิบัติงาน ความเป็นธรรม วิสัยทัศน์ และจริยธรรม
โดยมุ่งปลูกฝังหลักดังกล่าวในสำนึกและพฤติกรรมของคณะกรรมการบริษัท ผู้บริหาร และพนักงาน
เพื่อเป็นพื้นฐานสำคัญในการปรับปรุงประสิทธิภาพ
และเพิ่มประสิทธิผลในการประกอบกิจการของบริษัทฯ เป็นธรรมต่อผู้มีส่วนได้เสียทุกฝ่าย
สร้างความเชื่อมั่น ทำให้บริษัทฯ ดำเนินธุรกิจแข่งขันได้อย่างโปร่งใสและเป็นธรรม
ส่งเสริมผลการดำเนินงานที่ยั่งยืนเพื่อใช้เป็นเครื่องมือในการบรรลุเป้าหมายสำคัญของบริษัทฯ
ที่จะเพิ่มมูลค่าสูงสุดให้แก่ผู้ถือหุ้น ลูกค้า นักลงทุน และผู้เกี่ยวข้องทุกฝ่าย

สำหรับหลักการกำกับดูแลกิจการของบริษัทฯ
ได้ยึดมั่นปฏิบัติตามหลักเกณฑ์และแนวทางการกำกับดูแลกิจการที่ดีที่กำหนดโดยตลาดหลักทรัพย์แห่งประเทศไทย
15 ข้อ ตลอดจนยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม สังคม
และประเทศชาติ โดยยึดหลักดังนี้

1.  สิทธิและความเท่าเทียมกันของผู้ถือหุ้น และผู้มีส่วนได้เสีย

2.  โครงสร้าง บทบาท หน้าที่ และความเป็นอิสระของคณะกรรมการบริษัท

3.  การเปิดเผยข้อมูล และความโปร่งใส

4.  การควบคุมภายในและการบริหารความเสี่ยง

5.  ข้อพึงปฏิบัติตามจริยธรรม

6.  การสร้างคุณค่าระยะยาวแก่ผู้มีส่วนได้เสีย

บริษัทฯ ได้จัดตั้งคณะกรรมการและผู้บริหารของบริษัทฯ เป็นผู้ดำเนินกิจการของบริษัทฯ
อย่างมืออาชีพ คณะกรรมการบริษัทยังมีหน้าที่ดูแลกิจการของบริษัทฯ
โดยรวมเพื่อให้เกิดความมั่นใจว่าบริษัทฯ มีการดำเนินกิจการอย่างโปร่งใส สามารถตรวจสอบได้
มีความเป็นธรรมต่อผู้เกี่ยวข้องทุกฝ่าย คณะกรรมการได้มีการติดตามผลการดำเนินงานอย่างใกล้ชิด
รวมทั้งการสั่งงานให้แก้ไข ปรับปรุงการดำเนินงานของกิจการอย่างถูกต้องและเหมาะสม
เพื่อให้เป็นผลดีต่อการเจริญเติบโตขององค์กร
และความสามารถในการทำกำไรอย่างยั่งยืนในระยะยาว

2. สิทธิและความเท่าเทียมกันของผู้ถือหุ้น

คณะกรรมการบริษัทให้ความสำคัญต่อสิทธิและความเท่าเทียมกันของผู้ถือหุ้น
โดยได้ระบุไว้ในนโยบายบรรษัทภิบาลอย่างชัดเจน ผู้ถือหุ้นของบริษัทฯ มีสิทธิขั้นพื้นฐานเท่าเทียมกัน
ได้แก่ สิทธิในการได้รับใบหุ้นและสิทธิในการโอนหุ้น สิทธิในการได้รับสารสนเทศที่เพียงพอ ทันเวลา
และในรูปแบบที่เหมาะสมต่อการตัดสินใจ นอกจากนี้
ยังให้ความสำคัญต่อสิทธิของผู้ถือหุ้นในการเข้าร่วมประชุมและออกเสียงลงคะแนนในที่ประชุมผู้ถือหุ้นเพื่อดัตสินใจในการเปลี่ยนแปลงนโยบายที่สำคัญของบริษัทฯ
สิทธิในการเลือกตั้งและถอดถอนกรรมการ สิทธิในการให้ความเห็นชอบในการแต่งตั้งผู้สอบบัญชี
และกำหนดค่าตอบแทนผู้สอบบัญชี

คณะกรรมการบริษัทได้จัดให้มีการอำนวยความสะดวกแก่ผู้ถือหุ้นในการประชุมผู้ถือหุ้น
โดยจัดส่งข้อมูลสารสนเทศที่ครบถ้วน ชัดเจน เพียงพอและทันเวลา
และสนับสนุนให้ผู้ถือหุ้นเข้าร่วมประชุม และใช้สิทธิออกเสียงลงคะแนนในที่ประชุมผู้ถือหุ้น
หรือใช้สิทธิออกเสียงลงคะแนนโดยการมอบฉันทะให้บุคคลใดบุคคลหนึ่งเข้าร่วมประชุมหรือกรรมการอิสระคนใดคนหนึ่งเป็นผู้ออกเสียงแทนในกรณีที่ไม่สามารถเข้าร่วมประชุมได้
รวมทั้งเปิดโอกาสให้ผู้ถือหุ้นได้แสดงความคิดเห็น ขอคำอธิบาย หรือตั้งคำถามใดๆ
ได้อย่างเท่าเทียม

  3. สิทธิของผู้มีส่วนได้เสีย

บริษัทฯ มีนโยบายที่จะส่งเสริมให้เกิดความร่วมมือระหว่างบริษัทฯ และผู้มีส่วนได้เสีย
ตลอดจนผู้มีส่วนเกี่ยวข้องที่สำคัญ อาทิ พนักงาน ลูกค้า คู่ค้า เจ้าหนี้ หน่วยงานรัฐบาล
ชุมชนที่บริษัทฯ ตั้งอยู่ ตลอดจนสังคมส่วนรวม
โดยให้ความมั่นใจว่าผู้มีส่วนได้ส่วนเสียทุกกลุ่มได้รับความคุ้มครองสิทธิและได้รับการปฏิบัติด้วยดี
บริษัทฯ จึงได้ปรับปรุงแนวปฏิบัติสำหรับกรรมการ ผู้บริหาร และพนักงาน ในคู่มือจริยธรรมธุรกิจ
ที่ครอบคลุมหลักปฏิบัติที่สำคัญ ได้แก่ ความขัดแย้งทางผลประโยชน์
ความรับผิดชอบต่อผู้ถือหุ้นและพนักงาน นโยบายและการปฏิบัติต่อพนักงาน ลูกค้า คู่ค้า เจ้าหนี้
และสังคมส่วนรวม โดยกำหนดให้กรรมการ ผู้บริหาร และพนักงานทุกคนที่จะต้องรับทราบ
ทำความเข้าใจ และปฏิบัติตามแนวทางที่กำหนดไว้อย่างเคร่งครัด

นอกจากนี้ บริษัทฯ
ยังกำหนดให้มีการรายงานข้อมูลที่เกี่ยวกับผลประกอบการเพื่อให้ผู้มีส่วนได้เสียและผู้เกี่ยวข้องทราบในรายงานประจำปี
รวมทั้งจัดให้มีช่องทางการสื่อสารเพื่อให้ผู้มีส่วนได้เสียและผู้มีส่วนเกี่ยวข้องได้มีโอกาสแสดงความคิดเห็นและร้องเรียนในกรณีที่ไม่ได้รับความเป็นธรรมจากการกระทำของบริษัทฯ
ด้วย โดยแบ่งออกเป็น 3 กลุ่ม คือ กลุ่มลูกค้า กลุ่มผู้ถือหุ้นและนักลงทุน และกลุ่มพนักงาน ตามลำดับ

เพื่อให้บรรลุภารกิจข้างต้น บริษัทฯ จึงให้ความสำคัญแก่สิทธิของผู้มีส่วนได้เสียกลุ่มต่างๆ
และได้บรรจุเรื่องดังกล่าวเป็นส่วนหนึ่งของวัตถุประสงค์เชิงกลยุทธ์ของบริษัทฯ

ลูกค้า: บริษัทฯ ตระหนักดีว่าความพึงพอใจของลูกค้าเป็นปัจจัยสำคัญต่อความสำเร็จของบริษัทฯ
จึงมีเจตจำนงที่จะแสวงหาวิธีการสนองความต้องการของลูกค้าให้มีประสิทธิภาพและประสิทธิผลยิ่งขึ้นตลอดเวลา
โดยยึดมั่นในการรักษาและปฏิบัติตามสัญญาที่ทำไว้กับลูกค้าอย่างเคร่งครัด
กำหนดให้มีแผนงานและผู้รับผิดชอบดูแลให้มีการปฏิบัติตามสัญญา (Compliance Control)
ดำเนินการให้มีการส่งมอบสินค้าตามคุณภาพและราคาที่กำหนด
ให้คำปรึกษาแนะนำในการใช้สินค้าอย่างมีประสิทธิภาพ ในกรณีที่ไม่สามารถจัดส่งสินค้าตามกำหนด
บริษัทฯ จะปรึกษากับลูกค้าในการหาทางออกร่วมกันที่ดีที่สุด ทั้งนี้ เพื่อลดผลกระทบต่างๆ
ที่อาจเกิดขึ้นกับลูกค้าให้มากที่สุด

คู่ค้าและ/หรือเจ้าหนี้: บริษัทฯ
มีนโยบายในการปฏิบัติต่อลูกค้าและ/หรือเจ้าหนี้อย่างเสมอภาคและเป็นธรรม
โดยคำนึงถึงประโยชน์สูงสุด และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
บริษัทฯ จะทำทุกวิถีทางเพื่อหลีกเลี่ยงสถานการณ์ที่ทำให้เกิดความขัดแย้งทางผลประโยชน์
รวมทั้งปฏิบัติตามพันธสัญญา ให้ข้อมูลที่เป็นจริง รายงานสารสนเทศที่ถูกต้อง
การเจรจาเพื่อแก้ไขปัญหาและหาทางออกร่วมกันบนพื้นฐานความสัมพันธ์ทางธุรกิจ
โดยกำหนดให้มีแผนงานและผู้รับผิดชอบดูแลให้มีการปฏิบัติตามสัญญา (Compliance Control)
รวมทั้งจัดให้มีระบบการรายงานการปฏิบัติตามสัญญาเพื่อการตรวจสอบซ้ำอีกครั้งด้วย

พนักงาน: บริษัทฯ ได้ให้ความสำคัญต่อการพัฒนาพนักงาน และให้ผลตอบแทนที่เหมาะสม
รวมทั้งส่งเสริมการมีส่วนร่วมของพนักงาน ดังนี้

-   จัดทำแผนฝึกอบรม และพัฒนาบุคลากรประจำปี

-   จัดให้มีการอบรม สัมมนา เพื่อสนับสนุนกลยุทธ์และนโยบายของบริษัทฯ

-   ส่งเสริมให้พนักงานมีส่วนร่วม เช่น จัดโครงการรับฟังความคิดเห็นด้านต่างๆ จากพนักงาน
    นอกจากนี้ บริษัทฯ ยังให้การดูแลครอบครัวพนักงาน เช่น การให้ค่ารักษาพยาบาล
    และสวัสดิการต่างๆ เป็นต้น

สังคม: บริษัทฯ มีความรับผิดชอบและเอาใจใส่ต่อสังคมอย่างสม่ำเสมอมาโดยตลอด เช่น
สนับสนุนโครงการต่างๆ ของรัฐบาล และการบริจาคเงินให้สังคม
เพื่อสนับสนุนนโยบายดังกล่าวข้างต้น บริษัทฯ
ได้ดำเนินการคืนกำไรส่วนหนึ่งให้แก่กิจกรรมที่มีส่วนสร้างสรรค์สังคมอย่างสม่ำเสมอ
และได้จัดงบประมาณส่วนหนึ่งจากรายได้ของบริษัทฯ เพื่อใช้ดำเนินการสนับสนุนนโยบายในด้านนี้
นอกจากนี้ บริษัทฯ
ยังได้ดำเนินการปลูกฝังจิตสำนึกของพนักงานทุกระดับให้มีความรับผิดชอบต่อสังคมอย่างจริงจังและต่อเนื่อง
เพื่อให้ดำรงอยู่เป็นวัฒนธรรมองค์กรที่ดีตลอดไป

  4. การประชุมผู้ถือหุ้น

บริษัทฯ ได้จัดประชุมสามัญประจำปีผู้ถือหุ้นในวันที่ 30 มกราคม พ.ศ. 2549
คณะกรรมการบริษัทและประธานบริษัทได้เข้าร่วมประชุมโดยพร้อมเพรียงกัน
โดยคณะกรรมการบริษัทมีนโยบายให้ผู้ถือหุ้นได้มีส่วนร่วมในการตัดสินใจและจัดการให้ผู้ถือหุ้นได้รัยสารสนเทศอย่างครบถ้วน
เพียงพอ และทันเวลา เพื่อการตัดสินใจ บริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนประชุม 7 วันทำการ
โดยประธานในที่ประชุมได้เปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการตรวจสอบการดำเนินงานของบริษัทฯ
รวมทั้งการออกเสียงลงคะแนนโดยการมอบฉันทะ
สนับสนุนให้ผู้ถือหุ้นแสดงความคิดเห็นและเปิดโอกาสให้ขอคำอธิบายเกี่ยวกับการดำเนินงานของบริษัทฯ

  5. ความเป็นผู้นำและวิสัยทัศน์

คณะกรรมการบริษัทมีส่วนร่วมในการให้ความเห็นชอบวิสัยทัศน์ ภารกิจ เป้าหมาย แผนกลยุทธ์
และงบประมาณของบริษัทฯ เพื่อให้เกิดประสิทธิภาพและประสิทธิผล
ในการเพิ่มมูลค่าตลอดจนเพื่อเพิ่มความมั่นคั่งให้แก่ผู้ถือหุ้น

บริษัทฯ ได้กำหนดและแบ่งแยกหน้าที่และความรับผิดชอบในการปฏิบัติงานและการปฏิบัติตามกฏหมาย
ระหว่างคณะกรรมการบริษัท คณะกรรมการตรวจสอบ และฝ่ายบริหาร
และมีการกำหนดระดับอำนาจดำเนินการแต่ละด้าน
โดยเฉพาะอย่างยิ่งการกำหนดอำนาจทางการเงินอย่างชัดเจน

ในปีที่ผ่านมา ฝ่ายบริหารโดยการนำของประธานบริษัทได้นำเสนอแผนกลยุทธ์ระยะยาว
ซึ่งประกอบด้วยเป้าหมาย กลยุทธ์ แนวทางที่จะบรรลุเป้าหมาย
ตลอดจนแผนงานและงบประมาณการลงทุนในแต่ละปีต่อคณะกรรมการบริษัท
ซึ่งคณะกรรมการบริษัทได้พิจารณาอนุมัติเป็นที่เรียบร้อยแล้ว

  6. ความขัดแย้งทางผลประโยชน์

คณะกรรมการบริษัทได้พิจารณาอย่างรอบคอบเพื่อป้องกันความขัดแย้งทางผลประโยชน์
ตามแนวทางดังต่อไปนี้

-   การปฏิบัติตามหลักเกณฑ์และเงื่อนไขของตลาดหลักทรัพย์แห่งประเทศไทย ข้อบังคับของบริษัทฯ
    และกฎหมายที่เกี่ยวข้อง รวมทั้งการเปิดเผยรายละเอียดต่างๆ
    ของรายการระหว่างกันไว้อย่างชัดเจน

-   การดูแลไม่ให้ผู้บริหารหรือผู้เกี่ยวข้องนำข้อมูลภายในของบริษัทฯ
    ไปเปิดเผยหรือใช้เพื่อประโยชน์ส่วนตน
    กรรมการและทีมผู้บริหารจะไม่ได้รับอนุญาตให้ซื้อขายหุ้นของบริษัทฯ
    ก่อนที่จะมีการเปิดเผยข้อมูลทางการเงินแก่สาธารณะ
    กรรมการและผู้บริหารทุกคนจะต้องส่งรายงานเกี่ยวกับการซื้อขายหุ้นของบริษัทฯ
    ต่อเลขานุการบริษัทในการประชุมคณะกรรมการบริษัททุกครั้ง
    และหากการซื้อขายมีมูลค่ามากกว่าร้อยละ 5
    จะต้องเสนอรายงานดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์ในวันทำการถัดไป

-   กรรมการจะไม่ได้รับอนุญาตให้ออกเสียงหรือตัดสินใจในประเด็นที่ตนเองมีส่วนเกี่ยวข้อง

  7. จริยธรรมธุรกิจ

บริษัทฯ ได้กำหนดจรรยาบรรณไว้เป็นลายลักษณ์อักษร
เพื่อใช้เป็นแนวทางในการบริหารงานและดำเนินธุรกิจ โดยประกาศให้คณะกรรมการ ผู้บริหาร
และพนักงานในตำแหน่งที่สำคัญทราบ จรรยาบรรณในการดำเนินธุรกิจเพื่อเพิ่มคุณค่าให้กับองค์กร
ซึ่งบัญญัติขึ้นโดยอาศัยหลักการของความซื่อสัตย์ ความมุ่งมั่น ความปรารถนาอย่างแรงกล้า
ความเป็นน้ำหนึ่งใจเดียว และความรวดเร็วในการตอบสนอง นั่นคือ “ค่านิยมที่เรายึดมั่น”
ทั้งนี้ได้มีการแจกจ่ายคู่มือและจัดให้มีการประชุมเชิงปฏิบัติการเพื่อให้ทุกคนตระหนักและยึดมั่นในค่านิยมของบริษัทฯ

  8. การถ่วงดุลของกรรมการอิสระซึ่งมิได้ดำรงตำแหน่งผู้บริหาร

คณะกรรมการบริษัทได้จัดให้มีจำนวนกรรมการที่เหมาะสมกับขนาดของกิจการบริษัทฯ
โดยปัจจุบันมีจำนวนกรรมการ 10 ท่าน ประกอบด้วยกรรมการที่ไม่เป็นผู้บริหาร 9 ท่าน
และกรรมการที่เป็นผู้บริหาร 1 ท่าน ในจำนวนกรรมการทั้งคณะ บริษัทฯ มีกรรมการอิสระจำนวน 3
ท่าน

  9. การควบรวมหรือแบ่งแยกหน้าที่

ประธานกรรมการบริษัทเป็นกรรมการที่ไม่มีส่วนร่วมในการบริหาร
ไม่เป็นบุคคลเดียวกับประธานบริษัทฯ หรือกรรมการบริหาร และไม่มีความสัมพันธ์ใดๆ กับฝ่ายบริหาร
โดยบริษัทฯ
จัดให้มีการแบ่งแยกบทบาทหน้าที่และความรับผิดชอบในการปฏิบัติงานของคณะกรรมการบริษัท
คณะกรรมการตรวจสอบ และฝ่ายบริหาร ออกจากกันอย่างชัดเจน
และเพื่อการบริหารอย่างมีประสิทธิภาพ

  10. ค่าตอบแทนกรรมการและผู้บริหาร

ค่าตอบแทนคณะกรรมการได้กำหนดไว้อย่างเหมาะสม โปร่งใส
และเป็นไปตามข้อกำหนดในข้อบังคับของบริษัทฯ และต้องได้รับการอนุมัติจากที่ประชุมผู้ถือหุ้น

บริษัทฯ ได้กำหนดอัตราค่าตอบแทนสำหรับคณะกรรมการ คณะกรรมการตรวจสอบ และคณะผู้บริหาร
ให้เหมาะสมกับตำแหน่งและหน้าที่ความรับผิดชอบ
ค่าตอบแทนคณะกรรมการและผู้บริหารได้แสดงรายละเอียดไว้ในหัวข้อ “ค่าตอบแทน”

  11. การประชุมคณะกรรมการ

บริษัทฯ มีการประชุมคณะกรรมการทุกๆ 3 เดือน
ในการประชุมแต่ละครั้งมีการกำหนดวาระการประชุมที่ชัดเจนทั้งวาระเพื่อทราบ
และวาระเพื่อพิจารณา มีเอกสารประกอบการประชุมที่ครบถ้วน เพียงพอ
และจัดส่งให้กับคณะกรรมการล่วงหน้าอย่างน้อย 7 วัน
เพื่อให้กรรมการมีเวลาศึกษาข้อมูลอย่างเพียงพอก่อนเข้าร่วมประชุม
การประชุมแต่ละครั้งใช้เวลาประมาณ 2-3 ชั่วโมง ในการประชุม
กรรมการทุกคนมีโอกาสอภิปรายและแสดงความคิดเห็นอย่างเปิดเผย
โดยมีประธานในที่ประชุมเป็นผู้ประมวลความเห็นและข้อสรุปที่ได้จากที่ประชุม
ในกรณีที่กรรมการที่มีส่วนได้เสียอย่างมีนัยสำคัญในเรื่องที่กำลังพิจารณา
กรรมการท่านนั้นต้องออกจากการประชุมระหว่างการพิจารณาเรื่องนั้นๆ

บันทึกการประชุมจัดทำเป็นลายลักษณ์อักษรและหลังจากที่ผ่านการรับรองจากที่ประชุมจะมีการลงนามรับรองความถูกต้องของเอกสารทุกฉบับ
โดยเลขานุการบริษัทจะเก็บเอกสารที่เกี่ยวข้องรวมทั้งรายงานการประชุม

ในปี พ.ศ. 2549 คณะกรรมการบริษัทมีการประชุมทั้งหมด 5 ครั้ง
จำนวนครั้งในการเข้าร่วมประชุมของกรรมการแต่ละท่าน มีดังนี้

+----------------------+-----------------+---------+---------+--------+
| รายชื่อ                | ตำแหน่ง          | การเข้าร |         |        |
|                      |                 | ่วมประชุม |         |        |
+----------------------+-----------------+---------+---------+--------+
|                      |                 | วาระปกติ | ว       | รวม    |
|                      |                 |         | าระพิเศษ |        |
+----------------------+-----------------+---------+---------+--------+
| 1. นายประจิตร ยศสุนทร  | ประธานกรรมการ   | 4       | 1       | 5/5    |
| *                    |                 |         |         |        |
+----------------------+-----------------+---------+---------+--------+
| 2. นายกุมาร มังกาลัม    | กรรมการ         | -       | -       | 0/5    |
| เบอร์ล่า **            |                 |         |         |        |
+----------------------+-----------------+---------+---------+--------+
| 3. นางราชาสรี เบอร์ล่า  | กรรมการ         | -       | -       | 0/5    |
| ***                  |                 |         |         |        |
+----------------------+-----------------+---------+---------+--------+
| 4. นางนีรจา เบอร์ล่า    | กรรมการ         | -       | -       | 0/5    |
| ***                  |                 |         |         |        |
+----------------------+-----------------+---------+---------+--------+
| 5. นายไซยัม ซุนเดอร์    | กรรมการอิสระ     | 3       | 1       | 4/5    |
| มาฮันซาเรีย            |                 |         |         |        |
+----------------------+-----------------+---------+---------+--------+
| 6. นายวินัย สัจเดว      | กรรมการอิสระ     | 4       | 1       | 5/5    |
+----------------------+-----------------+---------+---------+--------+
| 7. นายอโมลัด ทักราล    | กรรมการ         | 4       | 1       | 5/5    |
+----------------------+-----------------+---------+---------+--------+
| 8. นางรัชนี คาจิจิ       | กรรมการ         | 4       | 1       | 5/5    |
+----------------------+-----------------+---------+---------+--------+
| 9. นายรามาคานท์ ราทิ   | กรรมการอิสระ     | -       | -       | 0/5    |
| ***                  |                 |         |         |        |
+----------------------+-----------------+---------+---------+--------+
| 10. นายไชเลนดรา กุมาร | กรรมการ         | 2       | 1       | 3/5    |
| เจน                  |                 |         |         |        |
+----------------------+-----------------+---------+---------+--------+
| 11. นายปูรันมาล บาจาจ  | กรรมก           | 3       | -       | 3/3    |
| ****                 | ารและประธานบริษัท |         |         |        |
+----------------------+-----------------+---------+---------+--------+

หมายเหตุ: * ลาออกจากการเป็นกรรมการและประธานกรรมการ เมื่อวันที่ 30 กันยายน พ.ศ.
2549

** ได้รับการแต่งตั้งให้ดำรงตำแหน่งประธานกรรมการ มีผลตั้งแต่วันที่ 1 ตุลาคม พ.ศ. 2549
และมีถิ่นที่อยู่ในต่างประเทศ

*** กรรมการมีถิ่นที่อยู่ในต่างประเทศ

**** ได้รับการแต่งตั้งเป็นกรรมการ เมื่อวันที่ 31 มกราคม พ.ศ. 2549

  12. คณะอนุกรรมการ

เมื่อวันที่ 30 มกราคม พ.ศ. 2549 คณะกรรมการบริษัทได้มีการแต่งตั้งกรรมการอิสระจำนวน 3
ท่าน เป็นคณะกรรมการตรวจสอบ โดยมีวาระการดำรงตำแหน่ง 3 ปี
ซึ่งที่ประชุมผู้ถือหุ้นได้อนุมัติการแต่งตั้งคณะกรรมการตรวจสอบแล้ว ในปี พ.ศ. 2549
คณะกรรมการตรวจสอบมีการประชุม 4 ครั้ง วาระการประชุมถูกส่งให้คณะกรรมการล่วงหน้า 7 วัน
คณะกรรมตรวจสอบได้พิจารณาวาระสำคัญๆ ตามหน้าที่ที่ได้รับมอบหมายโดยคณะกรรมการบริษัท
นอกจากนี้
รายงานของคณะกรรมการตรวจสอบที่จะแจ้งแก่ผู้ถือหุ้นยังได้รับการตีพิมพ์รวมอยู่ในรายงานประจำปีฉบับนี้

  13. ระบบการควบคุมและการตรวจสอบภายใน

บริษัทฯ
ได้ให้ความสำคัญต่อระบบการควบคุมและการตรวจสอบภายในเพื่อให้เกิดการบริหารงานที่โปร่งใส
รวมถึงการบริหารความเสี่ยง
เพื่อป้องกันหรือลดความเสียหายที่อาจจะเกิดขึ้นต่อการดำเนินธุรกิจของบริษัทฯ
เพื่อให้บรรลุวัตถุประสงค์ดังกล่าว บริษัทฯ ได้กำหนดกรอบการทำงาน แนวทางการมอบหมายงาน
ขั้นตอนการควบคุมคุณภาพ จัดทำรายงานการปฏิบัติตามข้อบังคับกฎหมายที่เกี่ยวข้องเป็นรายเดือน
และทำรายงานเสนอต่อคณะกรรมการตรวจสอบเพื่อการพิจารณาในที่ประชุม
กรอบการทำงานดังกล่าวช่วยให้สามารถควบคุมและตรวจสอบได้อย่างอิสระ
เพื่อให้มั่นใจได้ว่าการดำเนินงานหลักๆ และกิจกรรมทางการเงินที่สำคัญของบริษัทฯ
เป็นไปตามกฎระเบียบที่วางไว้

14. รายการระหว่างกัน

รายละเอียดรายการระหว่างกันของผู้เกี่ยวข้องถูกเปิดเผยในหมายเหตุประกอบงบการเงิน ข้อ 7
นอกจากนี้ ยังมีรายละเอียดเพิ่มเติมในหัวข้อ “รายการระหว่างกัน”
ตีพิมพ์ในรายงานประจำปีฉบับนี้ด้วย
คณะกรรมการตรวจสอบได้ดำเนินการตรวจสอบรายการระหว่างกันของผู้เกี่ยวข้อง
และพิจารณาแล้วว่ารายการดังกล่าวเป็นไปอย่างเปิดเผย และมีการซื้อขายในราคาที่เป็นธรรม

  15. ความสัมพันธ์กับผู้ลงทุน

คณะกรรมการบริษัทได้ตระหนักถึงความสัมพันธ์กับผู้ลงทุนในการที่จะได้รับข้อมูลข่าวสาร
ทั้งด้านการเงินและนอกภาคการเงิน โดยถูกต้อง ครบถ้วน โปร่งใสและทั่วถึง
ซึ่งข้อมูลดังกล่าวจะมีการเปิดเผยผ่านตลาดหลักทรัพย์แห่งประเทศไทย
และถือว่ามีความสำคัญต่อการตัดสินใจของผู้ลงทุน ผู้ถือหุ้น นักวิเคราะห์ และประชาชนทั่วไป
เพื่อช่วยให้ทุกฝ่ายสามารถทำการตัดสินใจได้อย่างถูกต้องเหมาะสม

บริษัทฯ
ได้มอบหมายให้สำนักงานเลขานุการบริษัทเป็นหน่วยงานที่รับผิดชอบในการทำหน้าที่ประสานงานและตอบข้อซักถามของผู้ถือหุ้นและผู้ลงทุน
ท่านสามารถสอบถามข้อมูลต่างๆ ของบริษัทฯ ได้ที่หมายเลขโทรศัพท์ 0-2253-6745-54 (ต่อ
2250) หรือที่ e-mail address : mayuree@thairayon.com และ/หรือ
suwanna@thairayon.com

9.5 การดูแลเรื่องการใช้ข้อมูลภายใน

บริษัทฯ ได้มีการกำหนดนโยบายในการควบคุมกรรมการและผู้บริหารไม่ให้นำข้อมูลภายในองค์กร
ซึ่งยังไม่ได้เปิดเผยต่อสาธารณชนไปใช้เพื่อประโยชน์ส่วนตัว
และห้ามผู้บริหารและพนักงานซึ่งอยู่ในหน่วยงานที่รับทราบข้อมูลภายในทำการซื้อขายหลักทรัพย์ของบริษัทฯ
ในช่วง 1 เดือน ก่อนการเปิดเผยงบการเงินแก่สาธารณชน โดยกำหนดไว้ในประกาศของบริษัทฯ
เรื่องนโยบายในการกำกับดูแลกิจการ จริยธรรมธุรกิจและจรรยาบรรณพนักงาน
ทั้งนี้ได้มีการกำหนดบทลงโทษทางวินับไว้ในข้อบังคับการทำงานของบริษัทฯ นอกจากนี้บริษัทฯ
ได้ดำเนินหารแจ้งให้ผู้บริหารฝ่ายต่างๆ
เข้าใจถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส
และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามพระราชบัญญัติหลักทรัพย์และตลาดหลักทรัพย์ พ.ศ. 2535
และตามข้อกำหนดของตลาดหลักทรัพย์แห่งประเทศไทย

9.6 บุคลากร

1.  จำนวนพนักงานของบริษัทฯ ณ วันที่ 30 กันยายน พ.ศ. 2549 มีจำนวนทั้งสิ้น 793 คน
    ประกอบด้วย สำนักงานกรุงเทพฯ 32 คน และโรงงานที่จังหวัดอ่างทอง 761 คน

2.  ค่าตอบแทนของพนักงาน

    1.  ค่าตอบแทนของพนักงานสำหรับปีสิ้นสุดวันที่ 30 กันยายน พ.ศ. 2549
        ประกอบด้วยเงินเดือนและโบนัส เป็นเงินทั้งสิ้น 365 ล้านบาท (ปี พ.ศ. 2548: 351
        ล้านบาท)

    2.  ค่าตอบแทนอื่น: เงินสมทบกองทุนสำรองเลี้ยงชีพ

  บริษัทฯ และพนักงานได้ร่วมกันจดทะเบียนจัดตั้งกองทุนสำรองเลี้ยงชีพตามพระราชบัญญัติ
  กองทุนสำรองเลี้ยงชีพ พ.ศ. 2530 ซึ่งประกอบด้วยเงินที่พนักงานจ่ายสะสมและเงินที่บริษัทฯ
  จ่ายสมทบให้ กองทุนสำรองเลี้ยงชีพนี้บริหารโดยบริษัทหลักทรัพย์จัดการกองทุน เอ็มเอฟซี จำกัด
  (มหาชน)
  และจะจ่ายให้กับพนักงานในกรณีที่ออกจากงานตามระเบียบว่าด้วยกองทุนสำรองเลี้ยงชีพของบริษัทฯ
  ในระหว่างปีสิ้นสุดวันที่ 30 กันยายน พ.ศ. 2549 บริษัทฯ
  ได้จ่ายเงินสมทบกองทุนเป็นจำนวนประมาณ 8.3 ล้านบาท (ปี พ.ศ. 2548 : 7.9 ล้านบาท)

  นอกจากนี้ บริษัทฯ ยังมีสวัสดิการในด้านต่างๆ เช่น การประกันสุขภาพหมู่ ตรวจสุขภาพประจำปี
  หอพักพนักงาน ตลอดจนการส่งไปฝึกอบรม หรือจัดสัมมนาประจำปี เพื่อพัฒนาบุคลากรของบริษัทฯ
  ให้มีคุณภาพมากขึ้น

3.  การเปลี่ยนแปลงจำนวนพนักงานในรอบระยะ 3 ปีที่ผ่านมา

  บริษัทฯ ไม่มีการเปลี่ยนแปลงจำนวนพนักงานอย่างมีนัยสำคัญ

4.  ข้อพิพาทด้านแรงงานที่สำคัญในรอบระยะ 3 ปีที่ผ่านมา

  --ไม่มี--

  5. นโยบายในการพัฒนาพนักงาน

  บริษัทฯ มีนโยบายในการส่งเสริมและพัฒนาความรู้ ความชำนาญ
  และทักษะในการปฏิบัติงานของพนักงานอย่างต่อเนื่องสม่ำเสมอ ด้วยการจัดฝึกอบรมภายใน
  จัดส่งไปรับการฝึกอบรมภายนอก รวมทั้งการศึกษางานดูงานทั้งในและต่างประเทศ
  เพื่อพัฒนาความสามารถในการตอบสนองต่อความต้องการของผู้บริโภคและสังคม
  ปรับองค์กรไปสู่ความเป็นองค์กรแห่งการเรียนรู้ ที่มีความลึกในธุรกิจของตน